International Handball Federation

International Handball Federation eller Det internationale Håndboldforbund (forkortet IHF) er den verdensomspændende organisation for håndboldspillet. IHF har til opgave at organisere verdensmesterskaberne i håndbold, fastsætte regler for spillet og udbrede kendskabet hertil. Forbundet har hjemsted i Basel, Schweiz, og den nuværende præsident er Hassan Moustafa fra Egypten.

Historie 
I 1928 blev International Amateur Handball Federation (IAHF) etableret i forbindelse med OL i Amsterdam, og ved OL i Berlin i 1936 havde IAHF fået 23 medlemmer og bred anerkendelse, hvilket resulterede i, at sporten kom på det olympiske program i udendørs-udgave. To år senere blev det første verdensmesterskab afholdt i Tyskland. 

Efter krigen tog Danmark og Sverige initiativ til en ny organisation, og med otte nationer så IHF dagens lys 12. juli 1946 under forbundets stiftende og første kongres, som fandt sted i Danmark i København på Palace Hotel.

Arbejdsområder 
IHF organiserer sit arbejde i følgende kommissioner:

 Kommission for organisation og konkurrencer (COC):
 Organisering og afholdelse af verdensmesterskaber 
 Ansvar for og organisering af olympiske håndboldturneringer
 Organisering og afholdelse af turneringer for klubhold
 Udstikning af regler for ovennævnte turneringer 
 Organisering og afholdelse af interkontinentale kampe
 Opstilling af en international kalender for begivenheder
 Samarbejde i disciplinærkomiteen
 Kommission for regler og dommere (PRC):
 Opstilling af regler for spillet samt forklarende noter
 Afholdelse af symposier inden for området
 Udvælgelse, oplæring og overvågning af internationale dommere
 Vedligeholde internationale dommerlister 
 Finde og oplære instruktører
 Samarbejde i disciplinærkomiteen
 Kommission for træning og metoder (CCM):
 Analyse af internationale kampe og turneringer med henblik på tilpasning af spillet
 Afholdelse af symposier inden for området
 Udarbejdelse af lærebogsmateriale samt afholdelse af trænerkurser
 Oplæring af internationale trænere
 Udpegning af verdenshold
 Finde og oplære instruktører
 Fremme af skolehåndbold
 Stillingtagen til forslag om regelændringer 
 Samarbejde med disciplinærkomiteen
 Medicinsk kommission (MC):
 Præcisering af og gennemførelse af IHFs antidoping regler
 Gennemførelse af dopingtests
 Overvågning og gennemførelse af kønstests i forbindelse med IHF begivenheder
 Initiativ til udveksling af erfaringer inden for sportsmedicin og deltagelse i internationale medicinsymposier
 Udarbejdesle af materiale med henblik på forebyggelse af sportsskader
 Samarbejde med disciplinærkomiteen
 Kommission for støtte og public relations (CPP):
 Udarbejdelse af materiale om sporten
 Mediesamarbejde, udarbejdelse af publikationer fra IHF
 Samling af IHF-materialer og vedligeholdelse af biblioteket
 Fremme af strandhåndbold og minihåndbold
 Afholdelse af kurser for funktionærer og sportslærere
 Udpegning og oplæring af funktionærer
 Samarbejde med disciplinærkomiteen

Alle kommissioner fungerer endvidere som forbindelsesled til de kontinentale forbund inden for deres område.

Medlemmer og turneringer 
IHF har efterhånden over 150 medlemslande, hvoraf en ret stor del repræsenterer ganske få medlemmer.

IHF afholder følgende turneringer:
 OL-håndbold for mænd og kvinder 
 Verdensmesterskab for mænd og kvinder, der er afholdt hvert andet år siden 1993 og før det med længere mellemrum
 Juniorverdensmesterskab for mænd og kvinder, der begge er afholdt hvert andet år siden 1977
 Ungdomsverdensmesterskab for mænd (første gang i 2005) og kvinder (første gang i 2006)

Sponsorer
 Adidas 
 Gerflor
 Molten
 beIN Sports
 Intersport
 Grundfos

Eksterne links 
 IHF's officielle hjemmeside

Håndboldforbund
Etableret i 1946